เคลื่อนอีกครั้ง ขบวนการประชาธิปไตยใหม่ นั่งรถเมล์ มุ่งหน้าสู่ อนุสาวรีย์ ปชต.
ขบวนการประชาธิปไตยใหม่ จัดทัวร์ประวัติศาสตร์ ธรรมศาสตร์-อนุสรณ์สถานพฤษภาประชาธรรม-อนุสรณ์สถาน 14 ตุลา-อนุสาวรีย์ประชาธิปไตย พร้อมแจงเหตุที่เคลื่อนไหวต่อ เพราะยังไม่ถูกจับ25 มิ.ย. 2558 หลังจากที่ขบวนการประชาธิปไตยใหม่ ซึ่งคือกลุ่มที่เกิดจากการรวมตัวของกลุ่มนักศึกษาละประชาชน ที่ออกมาเคลื่อนไหวเชิงสัญลักษณ์เมื่อวันที่ 22 พ.ค. ที่ผ่านมา เนื่องในวันครบรอบหนึ่งปีการทำรัฐประหาร ทั้งจากกลุ่มดาวดิน จากจังหวัดขอนแก่น และกลุ่มหน้าหอศิลป์ ที่กรุงเทพฯ ได้สลายตัวจากการ สน. ปทุมวัน เมื่อคืนที่ผ่านมา จากการประกาศเข้าแจ้งความต่อเจ้าหน้าที่ทหาร และตำรวจ ที่ใช้กำลังเกินกว่าในการสลายการชุมนุมเมื่อวันที่ 22 พ.ค. 2558 พร้อมประกาศจุดยืนไม่ยอมรับอำนาจจากคณะรัฐประหาร หรือคณะรักษาความสงบแห่งชาติ(คสช.) และประกาศอารยะขัดขืน ไม่ไปรายงานตัวตามหมายจับฐานฝ่าฝืนอำนาจ คสช.ภาย หลังจากการสลายตัว ขบวนการประชาธิปไตยใหม่ได้ เข้าไปเก็บตัวที่ สวนเงินมีมา ตลอดทั้งคืน ขณะที่ด้านนอกมีเจ้าหน้าที่ทหารกระจายตัวปิดล้อมทางเข้าออก และกระจายตัวปิดล้อมตามจุดต่างๆ ในบริเวณใกล้เคียงขณะที่ในช่วงเช้า ขบวนการประชาธิปไตยใหม่ได้ ตั้งโต๊ะแถลงถึงจุดยืนอีกครั้ง โดยประกาศว่าพร้อม และยินดีที่จะถูกจับกุม แต่จะไม่เข้ามอบตัวเอง เนื่องจากไม่ยอมรับอำนาจ คสช. ทั้งนี้หากเจ้าหน้าที่ยังไม่ดำเนินการเข้าจับกุม ทางกลุ่มประกาศว่าจะเคลื่อนไหวอีกครั้ง โดยประกาศนัดพบกันที่อนุสาวรีย์ประชาธิปไตย ในเวลา 17.00 น. วันนี้ล่าสุดผู้สื่อข่าวรายงานว่า เมื่อเวลา 14.20 อดุลย์ เขียวบริบูรณ์ ประธานคณะกรรมการญาติวีรชนพฤษภา 35 พร้อมนายทหารนอกเครื่องแบบ เดินเข้ามาขอให้นักศึกษาคุยกันก่อน โดยขอว่า อย่าเพิ่งออกไปเคลื่อนไหว แต่ไม่เป็นผล พร้อมกันนั้นขบวนการประชาธิปไตยใหม่ได้รวมตัวร้องเพลง และเดินออกไปขึ้น ปอ.6 เพื่อไปยังอนุสาวรีย์ประชาธิปไตย โดยมีเจ้าหน้าที่ทหาร และตำรวจนอกเครื่องแบบขับรถจักยานยนต์ตามไปด้วยทั้งนี้ ปกรณ์ อารีกุล 1 ใน 16 คน ในขบวนการประชาธิปไตยใหม่ที่ถูกออกหมายจับ ได้ให้สัมภาษณ์ว่า การเคลื่อนไหวครั้งนี้ จะเป็นการทัวร์ทางประวัติศาสตร์ โดยจะเริ่มต้นกันที่ ลานประติมากรรมประวัติศาสตร์ ที่มหาวิทลัยธรรศาสตร์ ท่าพระจันทร์ จากนั้นจะไปต่อที่ อนุสรณ์สถาน 14 ตุลา และอนุสาวรีย์ประชาธิปไตยนายแมน ปกรณ์ อารีกุล 1ใน16 นักศึกษาที่ถูกออกหมายจับจากกิจกรรมรำลึก1ปี รัฐประหาร หน้าหอศิลป์ บอกเป้าหมายกิจกรรมทางการเมืองในวันนี้ หลังจากที่ในช่วงเช้าทางกลุ่ม นศ ได้แสดงตัวและรอให้เจ้าหน้าที่เข้ามาทำการจับกุม แต่ยังไม่มีปฏิกิริยาจากเจ้าหน้าที่เป้าหมายการเดินทางของกลุ่ม นศ ในวันนี้คือ อนสรณ์สถาน 14 ตุลาคม และอนุสาวรีย์ ปชต นศ เดินทางโดยรถเมล์แอร์สาย 6Posted by on Thursday June 25 2015ผู้สื่อข่าวรายงานว่า เวลา 15.00 ขบวนการประชาธิปไตยใหม่ได้เดินทางถึงสนามหลวงแล้ว พร้อมร้องเพลง เธอได้ยินผู้คนร้องไหม และเดินต่อไปยังมหาวิทยาลัยธรรมศาสตร์Posted by on Thursday June 25 2015ในเวลา 15.10 น. ขบวนการประชาธิปไตยใหม่ ได้เดินทางมาถึงมหาวิทยาลัยธรรมศาสตร์ บริเวณลานประติมากรรมประวัติศาสตร์ พร้อมวางพวงมาลัยที่ ประติมากรรม6 ตุลา โดย รังสิมันต์ โรม ระบุว่ามาที่นี่ เพื่อคารวะวีรชนหกตุลา สืบสานภารกิจของพวกเขาให้จบ และจะเริ่มภารกิจล้มเผด็จการต่อจากวีรชนหกตุลา พร้อมร้องเพลง แสงดาวแห่งศรัทธาาขอเยาะเย้ยทุกข์ยากขวากหนามลำเค็ญ นักศึกษาร้องเพลงแสงดาวแห่งศรัทธา บริเวณกำแพงประวัติศาสตร์ 6 ตุลาคม 2519 มหาวิทยาลัยธรรมศาสตร์Posted by on Thursday June 25 2015จากนั้นได้เดินทางออกจากมหาวิทยาลัยธรรมศาสตร์ มุ่งหน้าสู่อนุสรณ์สถานพฤษภาประชาธรรม ด้านรังสิมันต์ โรม ได้กล่าวว่า การเดินทางมาที่นี่ เพื่อที่จะรำลึกถึงเหตุการณ์พฤษภา 35 โดยตนเองไม่คิดว่าหลังจากปี 2535 ทหารจะทำการรัฐประหารตัดตอนประชาธิปไตยอีก แต่แล้วก็เกิดขึ้นอีกสองครั้งในปี 2549 และปี 2557 พร้อมประกาศการว่าการเคลื่อนไหวครั้งนี้จะเป็นการทำให้การรัฐประหารล้มเหลวออกจาก มธ มุ่งสู่อนุสรณ์สถาน 14 ตุลา สี่แยกคอกวัวPosted by on Thursday June 25 2015ขณะเดียวกันผู้สื่อข่าวรายงานว่า บริเวณอนุสาวรีย์ประชาธิปไตย มีเจ้าหน้าที่ทหาร และตำรวจ ในเครื่องแบบประมาณ 10 นาย กระจายตัวอยู่โดยรอบต่อมาในเวลา 15.40 น. ขบวนการประชาธิปไตยใหม่ ได้เดินทางมาถึงที่อนุสรณ์สถาน 14 ตุลา พร้อมประกาศเจตนารมณ์สานต่อภารกิจที่ยังไม่เสร็จสิ้น ภารกิจที่วีรชน 14 ตุลา ทำไว้จะไม่สูญเปล่า รังสิมันต์ โรม ระบุว่า ตอนนี้ขบวนการนักศึกษามีเอกภาพมากขึ้น และพร้อมที่จะต่อสู้ทำลายระบอบเผด็จการให้มอดมลายไปจากแผ่นดินไทยทั้งนี้ระหว่างเดินทางมาที่นี่ ขบวนการประชาธิปไตยใหม่ ได้ตะโกนคำว่า คสช. ออกไป ตลอดทางนศ.กลุ่มประชาธิปไตยใหม่ ประกาศเจตนารมย์สานต่ออุดมการณ์วีรชนขับไล่เผด็จการ ที่อนุสรณ์สถานวีรชน14ตุลาPosted by on Thursday June 25 2015ผู้สื่อข่าวรายงานเพิ่มเติมว่า 16.30 น. ขบวนการประชาธิปไตยใหม่ เคลื่อนขบวนจากอนุสรณ์สถาน 14 ตุลา มุ่งหน้าสู่ อนุสาวรีย์ประชาธิปไตย พร้อมประกาศจะเคลื่อนขบวนออกไป เพื่อล้มล้างระบอบเผด็จการ โดยระหว่างได้ร่วมกันร้องเพลงแสงดาวแห่งศรัทธา เมื่อเดินทางมาถึงที่บริเวณอนุสาวรีย์ประชาธิปไตย ทางกลุ่มได้ประกาศจุดยืนอีกครั้ง โดยรังสิมันต์ โรม ประกาศว่า รัฐธรรมนูญชั่วคราว 2557 มาตรา44 นั้นไม่ถือเป็นกฎหมาย ประชาชนทุกคนจึงไม่ควรเคารพ กฎหมาย คำสั่งของ คสช. ทุกฉบับ ไม่ใช่กฎหมายที่พึ่งเคารพ รัฐบาลที่ไม่ได้มาจากประชาชน ไม่อาจถือว่าเป็นรัฐบาลได้ เป็นได้แต่เพียงกบฎที่ยึดอำนาจเท่านั้น ฉะนั้นผู้ที่เป็นกบฏตามมาตรา 113 ไม่มีอำนาจมาออกคำสั่งให้ประชาชนปฏิบัติตาม หน้าที่ของประชาชนคือการต่อต้านเท่านั้นทั้งนี้ผู้สื่อข่าวรายงานว่า ระหว่างประกาศจุดยืน มีเจ้าหน้าที่ตำรวจเดินมาบอกว่า ขบวนการประชาธิปไตยใหม่กำลังทำผิดกฎหมายPosted by on Thursday June 25 2015จากนั้นสมาชิกขบวนการประชาธิปไตยใหม่ได้ออกมาเล่าถึงเหตุผลที่ออกมาต่อต้านการทำรัฐประหาร โดยให้เหตุผลว่า ในระบอบเผด็จการมีการใช้อำนาจเอื้อผลประโยชน์ให้กับนายทุน และประชาชนเป็นผู้ที่ไดเมื่อรัฐบาลทหาร ออกมาปกครองบ้านเมือง มีการออกกฎหมายโดยไม่มีการรับฟังเสียง หรือความคิดเห็นของประชาชน อย่างเช่นเรื่องการผลักดันกฎหมายมหาวิทยาลัยนอกระบบอีกทั้งภายใต้ระบอบเผด็จการ กระบวนการยุติธรรมไม่มีความชอบธรรมอย่างแท้จริง รัฐบาลอ้างกฎหมายพิเศษ ในการจัดการกับผู้คนที่เห็นต่าง ผู้บริสุทธิ์ หลายคนต้องติดคุก เมื่อไม่มีประชาธิปไตย ความยุติธรรมจึงไม่เกิดขึ้นขณะเดียวกัน อดุลย์ เขียวบริบูรณ์ ประธานคณะกรรมการญาติวีรชนพฤษภา 35 และกรรมการศึกษาแนวทางการสร้างความปรองดอง สภาปฏิรูปแห่งชาติ (สปช.) ได้เดินทางมาที่อนุสาวรีย์ประชาธิปไตย โดยให้สัมภาษณ์กับสื่อมวลชนว่า จะเข้ามาขอเป็นตัวกลาง เพื่อที่จะตกลงเจรจากับขบวนการประชาธิปไตยใหม่ และบอกว่าตนเองได้คุยกับรัฐบาลแล้วว่าจะไม่มีการจับกุมในวันนี้ พร้อมเชิญชวนขบวนการประชาธิปไตยใหม่ หาทางออกร่วมกันในเวลา 18.00 น. บรรยากาศที่อนุสาวรีย์ประชาธิปไตย 7 คนจากดาวดินเริ่มเล่นดนตรี ร้องเพลง สลับกับการปราศัย ทั้งนี้ผู้สื่อข่าวรายงานว่า ไม่มีเจ้าหน้าที่ทหาร ตำรวจ ในเครื่องแบบ อยู่ในพื้นที่ต่อมา 18.55 น. รังสิมันต์ โรมแจงหลักการของขบวนการประชาธิปไตยใหม่ 5 ข้อ ทวนถามประชาชนที่มา ยังสัญญาเคียงบ่าเคียงไหล่กันใช่หรือไม่ ชี้จะออกมาอีก ชวนเพื่อนที่อยู่ที่บ้านออกมา ระบุถึงเวลาประชาชนเรียกร้องประชาธิปไตยแล้วทางกลุ่มฯได้ชวนไลค์เพจ ขบวนการประชาธิปไตยใหม่ และขอให้ช่วยกันเก็บขยะในบริเวณดังกล่าว ยกเว้นสติ๊กเกอร์ต้านรัฐประหารที่อนุสาวรีย์ปชต. ย้ำเลือกตั้งเมื่อไหร่จะมาแกะเอง พร้อมชวนร้อง แสงดาวแห่งศรัทธา ก่อนยุติการรวมตัว 19.06 น. จากนั้น ได้คล้องแขนกันเดินไปขึ้นรถที่เตรียมไว้เพื่อกลับที่พัก
ขบวนการประชาธิปไตยใหม่ จัดทัวร์ประวัติศาสตร์ ธรรมศาสตร์-อนุสรณ์สถานพฤษภาประชาธรรม-อนุสรณ์สถาน 14 ตุลา-อนุสาวรีย์ประชาธิปไตย พร้อมแจงเหตุที่เคลื่อนไหวต่อ เพราะยังไม่ถูกจับ 25 มิ.ย. 2558
ขบวนการประชาธิปไตยใหม่,ดาวดิน,ต่อต้านการรัฐประหาร,ประวัติศาสตร์,อารยะขัดขืน